Må en rytter få pace eller holde fast i en bil?
Nej, det er forbudt at lægge sig i slipstrømmen af en bil eller en motorcykel for at få pace. Bliver det opdaget af løbskommissærerne, kan det give en tidsstraf til rytteren og måske endda også en bøde til såvel rytteren som sportsdirektøren, hvis det er foregået bag egen holdbil.
Det er ligeledes forbudt at holde fast eller hænge i en bil for at blive trukket. Det sidste bliver betegnet som en 'sticky bottle'. Bliver det opdaget af løbets kommissærer, kan det medføre udelukkelse fra løbet. Det er dog tilladt for en rytter at holde fast i lægebilen i forbindelse med behandling under etapen.